**MAŽEIKIŲ RAJONO SAVIVALDYBĖS**

**VISUOMENĖS SVEIKATOS BIURAS**

|  |
| --- |
| Biudžetinė įstaiga, Naftininkų g. 9, 89239 Mažeikiai. el. p. [mazeikiuvsb@gmail.com](mailto:mazeikiuvsb@gmail.com), http://www.mazeikiuvsb.istaiga.lt |
| Duomenys kaupiami ir saugomi Juridinių asmenų registre, kodas 303189089 |

**2016 METŲ IV KETVIRČIO MAŽEIKIŲ RAJONO SAVIVALDYBĖS BENDROJO LAVINIMO MOKYKLŲ MOKSLEIVIŲ SERGAMUMO ATASKAITA**

Mažeikiai, 2017

**PRATARMĖ**

Mažeikių rajono savivaldybės visuomenės sveikatos biuro vykdoma bendrojo lavinimo mokyklų mokinių visuomenės sveikatos stebėsenos veikla yra labai svarbi prižiūrint moksleivių, lankančių bendrojo lavinimo mokyklas, sveikatą. Ši mokinių sergamumo analizė padės atskleisti ir įvertinti jų sveikatos būklę pagal sezoniškumą, o mokyklų visuomenės sveikatos priežiūros specialistams – kryptingai planuoti ir įgyvendinti sveikatos priežiūrą, taip padedant mokiniams saugoti ir stiprinti sveikatą. Įstaigų administracijos darbuotojams informacija apie mokinių sergamumą parodys, kokios sveikatos problemos vyrauja jų įstaigoje, o tai gali tapti svariu motyvu aktyviau spręsti esamas ir pagal poreikį inicijuoti naujų sveikatos stiprinimo priemonių įgyvendinimą jų ugdymo įstaigoje.

Mažeikių rajono savivaldybės bendrojo lavinimo mokyklų mokinių sergamumo duomenys kas ketvirtį analizuojami, vertinami, lyginami, stebima jų kitimo tendencija, o gauti rezultatai pateikiami Mažeikių rajono savivaldybės administracijos aplinkos apsaugos, asmens ir visuomenės sveikatos skyriaus vyr. specialistei, bendruomenei bei kitoms suinteresuotoms institucijoms, skelbiami Mažeikių rajono savivaldybės visuomenės sveikatos biuro tinklapyje. Šie duomenys nuo 2014 m. sausio mėn. saugomi Mažeikių rajono savivaldybės visuomenės sveikatos biure.

***2016 M. IV KETVIRČIO BENDROJO LAVINIMO MOKYKLŲ***

***MOKSLEIVIŲ SERGAMUMO ANALIZĖS REZULTATAI***

Visuomenės sveikatos priežiūros specialistų duomenimis užregistruota 2 311 susirgimo atvejų (11 787 dėl ligos praleistos dienos) (1 lentelė).

**1 lentelė. 2016 m. IV ketv. praleistų dienų ir susirgimų atvejų skaičius pagal mokyklas**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Mokyklos pavadinimas** | **Praleistų dienų skaičius** | **Praleistų dienų skaičius, tenkantis**  **1 mokiniui** | **Susirgimų atvejų skaičius** | **Susirgimų atvejų skaičius, tenkantis**  **1 mokiniui** |
| 1. | Sodų vidurinė mok. | 374 | 1 | 85 | 0,3 |
| 2. | Balėnų pagrindinė mok. | 81 | 1 | 17 | 0,3 |
| 3. | Užlieknės pagrindinė mok. | 121 | 2 | 22 | 0,3 |
| 4. | Mažeikių politechnikos mok. | 730 | 2 | 146 | 0,4 |
| 5. | „Vyturio“ pradinė mok. | 477 | 2 | 101 | 0,4 |
| 6. | Pavasario pagrindinė mok. | 633 | 1 | 147 | 0,3 |
| 7. | Senamiesčio pagrindinė mok. | 684 | 1 | 160 | 0,3 |
| 8. | Pikelių pagrindinė mok. | 144 | 2 | 24 | 0,4 |
| 9. | Židikų M. Pečkauskaitės vid. mok. | 341 | 2 | 56 | 0,3 |
| 10. | „Jievaro“ pagrindinė mok. | 47 | 0,4 | 11 | 0,1 |
| 11. | Laižuvos A. Vienažindžio pagr. mok. | 31 | 1 | 5 | 0,1 |
| 12. | Merkelio Račkausko gimnazija | 1 067 | 2 | 215 | 0,3 |
| 13. | „Žiburėlio“ pradinė mok. | 264 | 1 | 52 | 0,3 |
| 14. | Gabijos gimnazija | 547 | 1 | 132 | 0,2 |
| 15. | „Ventos“ progimnazija | 1362 | 2 | 265 | 0,3 |
| 16. | Krakių pagrindinė mok. | 145 | 4 | 36 | 0,9 |
| 17. | Kazimiero Jagmino pradinė mok. | 811 | 4 | 136 | 0,7 |
| 18. | Kalnėnų pagrindinė mok. | 1 543 | 2 | 272 | 0,3 |
| 19. | Ukrinų pagrindinė mok. | 70 | 3 | 13 | 0,5 |
| 20. | Viekšnių gimnazija | 579 | 1 | 114 | 0,3 |
| 21. | Tirkšlių Juozo - Kazimieraičio pagrindinė mok. | 359 | 2 | 66 | 0,3 |
| 22. | Sedos Vytauto Mačernio gimnazija | 738 | 2 | 140 | 0,4 |
| 23. | Renavo pagrindinė mok. | 11 | 1 | 3 | 0,3 |
| 24. | Ruzgų pagrindinė mok. | 88 | 1 | 12 | 0,2 |
| 25. | Žemalės pagrindinė mok. | 54 | 5 | 10 | 0,8 |
| 26. | „Kregždutė“ darželis - mokykla | 118 | 2 | 25 | 0,4 |
| 27. | Auksūdžio mok. daugiafunkcinis c. | 359 | 12 | 45 | 1,5 |
| 28. | Šerkšnėnų mok. daugiafunkcinis c. | 9 | 0,6 | 1 | 0,1 |
| **Viso** | | **11 787** | **2** | **2 311** | **0,3** |

Vidutiniškai 10 moksleivių teko 3 susirgimo atvejai, t.y. 20 dėl ligos praleistų dienų. Trečdalyje savivaldybės mokyklų sergamumas viršijo vidurkį. Labiausiai išsiskiria Auksūdžio mokykla daugiafunkcinis centras, kur susirgimų atvejų skaičius, tenkantis 1 mokiniui, viršijo vidurkį apie 5 kartus ir sudarė 1,5 atvejo/1 mokiniui. Vertinant absoliutų atvejų skaičių, šis skaičius yra nedidelis (45 susirgimo atvejai), bet, vertinant pagal mokyklos mokinių skaičių (31 mokinys), rodiklio reikšmė tampa didžiausia - 1 mokiniui tenka 1,5 atvejo. Nemažas sergamumas užregistruotas ir Krakių pagrindinėje mok. - kiekvienas mokinys sirgo beveik po 1 kartą (1 pav.).

**1 pav. 2016 m. IV ketv. bendrojo lavinimo mokyklų mokinių susirgimų atvejų skaičius, tenkantis 1 mokiniui**

Didžiąją dalį susirgimų sudarė kvėpavimo sistemos ligos - 78,3 proc. visų ligų (užregistruota 1810 susirgimo atvejų). Virškinimo sistemos ligos sudarė 7,7 proc. visų užregistruotų susirgimų (178 atvejai), kitos ligos - 4,7 proc. (108 atvejai), traumos – 3,3 proc. (76 atvejai), ausų ligos – 0,6 proc. (14 atvejų), užkrečiamos ligos - 1,3 proc. (30 atvejų), nervų sistemos ligos - 0,9 proc. (22 atvejai), akių ligos - 0,8 proc. (18 atvejų), odos ligos - 1,3 proc. (31 atvejis) ir urogenitalinės sistemos ligos - 1 proc. (24 atvejai). Susirgimų gripu nebuvo užregistruota (2 pav.).

**2 pav. 2016 m. IV ketv. bendrojo lavinimo mokyklų mokinių sergamumas pagal ligas, proc.**

Analizuojant sergamumą pagal ligas, nustatyta, kad ***kvėpavimo sistemos ligos*** 10 mokinių vidutiniškai sudarė 3 atvejus.

Labiausiai išsiskiria 3 kaimo gyvenamųjų vietovių bendrojo lavinimo mokyklos, kur susirgimų atvejų skaičius 1 mokiniui sudarė apie 1 ir daugiau karto (3 pav.).

**3 pav. 2016 m. IV ketv. bendrojo lavinimo mokyklų mokinių susirgimų kvėpavimo sistemos ligomis atvejų skaičius, tenkantis 1 mokiniui**

Priešmokyklinio ugdymo grupių ir pradinių (1-4 kl.) klasių mokiniai šiek tiek dažniau sirgo kvėpavimo sistemos ligomis nei vyresnių (5-12 kl.) klasių mokiniai (4 pav.).

**4 pav. 2016 m. IV ketv. bendrojo lavinimo mokyklų mokinių sergamumas kvėpavimo sistemos ligomis pagal klases, proc. (\*PUG - Priešmokyklinio ugdymo grupės)**

Antroje vietoje buvo sergamumas ***virškinimo sistemos ligomis*** - vidutiniškai praleistų dienų trukmė sudarė 4 dienas, o susirgimų atvejų skaičius, tenkantis 10 mokinių, siekė 0,2 atvejo.

Tik penktadalyje bendrojo lavinimo mokyklų (6 mokyklose) susirgimų šios sistemos ligomis registruota nebuvo. Didžiausi sergamumo rodikliai buvo registruoti Auksūdžio mok. - daugiafunkciniame centre ir Pikelių pagrindinėje mok. (po 0,06 atvejo/1 mokiniui), nors absoliutūs skaičiai nėra ypač dideli (5 pav.).

**5 pav. 2016 m. IV ketv. bendrojo lavinimo mokyklų mokinių susirgimų virškinimo sistemos ligomis atvejų skaičius, tenkantis 1 mokiniui**

Analizuojant sergamumą pagal klases - stebima svyravimo tendencija - tai susirgimo didėjimas, tai mažėjimas. Priešmokyklinio ugdymo grupėse vaikų sergamumas sudarė apie 2 proc., o nuo 1 kl. padidėjo 8 kartus, 2 kl. sumažėjo iki 9,6 proc. ir 3 - 10 kl. mokinių sergamumas svyravo nuo 4 iki 8 proc. 11 kl. vėl stebimas sergamumo didėjimas iki 18,5 proc. (6 pav.).

**6 pav. 2016 m. IV ketv. bendrojo lavinimo mokyklų mokinių sergamumas virškinimo sistemos ligomis pagal klases, proc. (\*PUG - Priešmokyklinio ugdymo grupės)**

Apie pusėje savivaldybės bendrojo lavinimo mokyklų (15 mokyklų) buvo užregistruoti susirgimai ***odos ligomis***. Daugiausiai atvejų užregistruota Židikų M. Pečkauskaitės vidurinėje mok. ir Merkelio Račkausko gimnazijoje - po 4 atvejus, po 3 atvejus - „Kregždutė“ darželyje - mok., Sodų pagrindinėje mok., Gabijos gimnazijoje ir Kalnėnų pagrindinėje mok., po 2 atvejus - Kazimiero Jagmino pradinėje mok., Tirkšlių Juozo - Kazimieraičio pagrindinėje mok., po 1 atvejį - Auksūdžio mok. - daugiafunkciniame centre, „Žiburėlio“ pradinėje mok., Senamiesčio pagrindinėje mok., „Jevaro“ pagrindinėje mok., Ruzgų pagrindinėje mok., Viekšnių gimnazijoje ir Mažeikių politechnikos mok.

**7 pav. 2016 m. IV ketv. bendrojo lavinimo mokyklų mokinių sergamumas odos ligomis pagal klases, proc. (\*PUG - Priešmokyklinio ugdymo grupės)**

Daugiausiai odos ligų diagnozuota tarp 9 kl. mokinių (5 atvejai). Tarp 2 ir 6 kl. mokinių užregistruota po 3 atvejus, tarp 1 kl., 3-5 kl., 7 kl. ir 10-12 kl. - po 2 atvejus ir 1 atvejis užregistruotas priešmokyklinio ugdymo grupėje (7 pav.).

Susirgimai ***urogenitalinės sistemos ligomis*** buvo užregistruoti 13 mokyklų. Didžiausias rodiklis buvo darželyje - mok. „Kregždutė“, nors absoliutus skaičius sudarė tik 1 atvejį., tačiau dėl nedidelio mokinių skaičiaus (59 mokiniai) rodiklio reikšme tapo didele (8 pav.).

**8 pav. 2016 m. IV ketv. bendrojo lavinimo mokyklų mokinių susirgimų urogenitalinės sistemos ligomis atvejų skaičius, tenkantis 1 mokiniui**

Daugiausiai susirgimų registruota Merkelio Račkausko gimnazijoje - 4 atvejai, po 3 atvejus - „Ventos“ progimnazijoje, Kalnėnų pagrindinėje mok. ir Mažeikių politechnikos mok., po 2 atvejus - Sodų pagrindinėje mok. ir Gabijos gimnazijoje. Likusiose mokyklose buvo užregistruota po 1 atvejį.

**9 pav. 2016 m. IV ketv. bendrojo lavinimo mokyklų mokinių sergamumas urogenitalinės sistemos ligomis pagal klases, proc. (\*PUG - Priešmokyklinio ugdymo grupės)**

Dažniau sirgo vyresnių klasių mokiniai - tarp 8-12 kl. mokinių susirgimai vidutiniškai sudarė 12,5 proc. (9 pav.).

Susirgimai ***akių ligomis*** užregistruoti trečdalyje mokyklų. Pavasario pagrindinėje mok. - 4 atvejai, Kazimiero Jagmino pradinėje mok., „Ventos“ progimnazijoje, Senamiesčio pagrindinėje mok., Kalnėnų pagrindinėje mok. - po 2 atvejus ir po 1 atvejį - Auksūdžio mok. - daugiafunkciniame centre, „Vyturio“ pradinėje mok., Tirkšlių Juozo - Kazimieraičio pagrindinėje mok., Židikų M. Pečkauskaitės vidurinėje mok., Gabijos ir Merkelio Račkausko gimnazijose.

**10 pav. 2016 m. IV ketv. bendrojo lavinimo mokyklų mokinių sergamumas akių ligomis pagal klases, proc. (\*PUG - Priešmokyklinio ugdymo grupės)**

Dažniausiai sirgo pradinių klasių mokiniai (tarp 2-4 kl. mokinių sergamumo vidurkis sudarė apie 20 proc.). Nemažas sergamumas buvo registruotas ir tarp 6 kl. mokinių - 22 proc. Tarp 1 kl., 5 kl., 7-8 kl., 10 kl. ir 12 kl. mokinių, sergančių akių ligomis, nebuvo registruota (10 pav.).

***Ausų ligos*** užregistruotos 8 mokyklose. Daugiausiai šios sistemos sutrikimų (4 atvejai) užregistruota Kazimiero Jagmino pradinėje mok. Po 2 atvejus užregistruota Senamiesčio, Krakių pagrindinėse mok. ir Sedos Vytauto Mačernio gimnazijoje. Po 1 atvejį - „Ventos“ progimnazijoje, Pavasario, Kalnėnų pagrindinėse mok. ir Gabijos gimnazijoje.

**11 pav. 2016 m. IV ketv. bendrojo lavinimo mokyklų mokinių sergamumas ausų ligomis pagal klases, proc. (\*PUG - Priešmokyklinio ugdymo grupės)**

Daugiausiai susirgimų užregistruota tarp 2 kl. (42,9 proc.) ir 3 kl. (14,3 proc.) mokinių. 5-8 kl. ir 12 kl. mokinių, sergančių ausų ligomis, nebuvo užregistruota (11 pav.).

***Užkrečiamos ligos*** užregistruotos 7 mokyklose. Daugiausiai susirgimų užregistruota Tirkšlių Juozo - Kazimieraičio pagrindinėje mok. - 11 atvejų, po 5 atvejus - Kalnėnų pagrindinėje mok. ir Sedos Vytauto Mačernio gimnazijoje, 3 atvejai - „Vyturio“ pradinėje mok., po 2 atvejus - Balėnų pagrindinėje mok., Sodų pagrindinėje mok. bei Židikų M. Pečkauskaitės vidurinėje mok.

Šiek tiek dažniau sirgo pradinių klasių (1-4 kl.) mokiniai - sergamumo vidurkis sudarė 11 proc., o vyresnių klasių (5-12 kl.) - 8 proc. Tarp 11-12 kl. mokinių sergamumas nebuvo registruojamas (12 pav.).

**12 pav. 2016 m. IV ketv. bendrojo lavinimo mokyklų mokinių sergamumas užkrečiamosiomis ligomis pagal klases, proc. (\*PUG - Priešmokyklinio ugdymo grupės)**

Per IV ketvirtį bendrojo lavinimo mokyklose užregistruoti 76 ***traumų*** atvejai - 445 praleistos dienos. Vidutinė praleistų dienų trukmė sudarė apie 6 dienas.

Pusėje savivaldybės mokyklų buvo užregistruoti traumų atvejai (13 mokyklų) (13 pav.).

**13 pav. 2016 m. IV ketv. bendrojo lavinimo mokyklų mokinių traumų atvejų skaičius, tenkantis 1 mokiniui**

Daugiausia traumų atvejų buvo užregistruota Merkelio Račkausko gimnazijoje (15 atvejų) ir Viekšnių gimnazijoje (12 atvejų). Taip pat nemažai traumų atvejų užregistruota Kalnėnų pagrindinėje mok. (9 atvejai), Mažeikių politechnikos mokykloje (8 atvejai), Sedos Vytauto Mačernio gimnazijoje (7 atvejai) ir Sodų pagrindinėje mok. (6 atvejai). Po 4 atvejus užregistruota „Vyturio“ pradinėje mok., Tirkšlių Juozo - Kazimieraičio pagrindinėje mok. ir Gabijos gimnazijoje., 3 atvejai - „Žiburėlio“ pradinėje mok., 2 atvejai - Židikų M. Pečkauskaitės vidurinėje mok. ir po 1 atvejį - Užlieknės ir „Jevaro“ pagrindinėse mok. (13 pav.).

Daugiausia traumų patyrė vyresniųjų klasių mokiniai - tarp 7-12 kl. mokinių buvo užregistruota nuo 6 iki 11 traumų atvejų, tarp 2 kl. ir 5-6 kl. mokinių - po 5 atvejus, tarp 4 kl. - 4 atvejai, tarp 1 kl. ir 3 kl. mokinių - po 1 atvejį. Tarp priešmokyklinio ugdymo grupių vaikų traumų nebuvo registruota (14 pav.).

**14 pav. 2016 m. IV ketv. bendrojo lavinimo mokyklų mokinių traumų atvejų skaičius pagal klases, proc. (\*PUG - Priešmokyklinio ugdymo grupės)**

Beveik pusėje bendrojo lavinimo mokyklų (12 mokyklų) buvo užregistruota susirgimų ***nervų sistemos ligomis*** (15 pav.). Vidutiniškai praleistų dienų trukmė sudarė 4 dienas.

Išsiskiria Užlieknės pagrindinė mokykla, kurioje sergamumo rodiklis viršijo vidurkį 5 kartus. Nors šioje mokykloje ir yra didžiausias sergamumo rodiklis (0,014 atvejo/1 mokiniui), tačiau absoliutūs skaičiai nėra dideli - 1 atvejis. Vertinant santykinai mažus bendrojo lavinimo mokyklų mokinių atvejų, tenkančių 1 mokiniui, rodiklius, tokios mokyklos, kaip Gabijos gimnazija (4 atvejai), Mažeikių politechnikos mokykla (3 atvejai), kur buvo užregistruota daugiausia nervų sistemos ligų atvejų, užima žemesnes pozicijas. Tuo tarpu mažesnėje mokykloje, tokioje, kaip Užlieknės pagrindinė mok., dėl nedidelio mokinių skaičiaus, rodiklis yra „jautrus“ kiekvienam naujam atvejui (15 pav.).

**15 pav. 2016 m. IV ketv. bendrojo lavinimo mokyklų mokinių susirgimų nervų sistemos ligomis atvejų skaičius, tenkantis 1 mokiniui**

Analizuojant pagal klases, dažniau sirgo 1 kl. ir 11 kl. mokiniai. Tarp priešmokyklinio ugdymo grupių, 2 kl.ir 6-8 kl. mokinių šios sistemos sutrikimų nebuvo registruota (16 pav.).

**16 pav. 2016 m. IV ketv. bendrojo lavinimo mokyklų mokinių sergamumas nervų sistemos ligomis pagal klases, proc. (\*PUG - Priešmokyklinio ugdymo grupės)**

Užregistruoti 108 susirgimai ***kitomis ligomis***, t.y. 413 praleistų dienų. Vidutiniškai praleistų dienų trukmė sudarė apie 4 dienas, t.y. 10 mokinių vidutiniškai teko po 0,2 atvejo.

Daugiausiai susirgimų atvejų buvo užregistruota „Ventos“ progimnazijoje (20 atvejų), tačiau, vertinant pagal rodiklį, didžiausias buvo užregistruotas Krakių pagrindinėje mok., nors absoliutus atvejų skaičius yra nedidelis (6 atvejai), bet, vertinant pagal mokyklos mokinių skaičių (39 mokiniai), rodiklio reikšmė tampa ypatingai didelė ir pagal santykį su bendru mokyklų rodikliu - didžiausia (17 pav.).

**17 pav. 2016 m. IV ketv. bendrojo lavinimo mokyklų mokinių susirgimų kitomis ligomis atvejų skaičius, tenkantis 1 mokiniui**

Nemažas skaičius mokinių, sergančių kitomis ligomis, buvo užregistruotas Sedos Vytauto Mačernio gimnazijoje (19 atvejų), Viekšnių gimnazijoje (12 atvejų), Merkelio Račkausko ir Mažeikių politechnikos mok. (po 10 atvejų), Kalnėnų pagrindinėje mok. (9 atvejai), Sodų pagrindinėje mok. (5 atvejai), Gabijos gimnazijoje ir „Kregždutė“ darželyje - mok. (po 4 atvejus). Likusiose mokyklose sergamumo atvejų skaičius svyravo nuo 1 iki 2 atvejų.

**18 pav. 2016 m. IV ketv. bendrojo lavinimo mokyklų mokinių sergamumas kitomis ligomis pagal klases, proc. (\*PUG - Priešmokyklinio ugdymo grupės)**

Mokinių sergamumas pagal klases svyravo. Didžiausias sergamumas užregistruotas tarp 10 kl. mokinių ir sudarė 15,7 proc. Tarp priešmokyklinio ugdymo grupių vaikų susirgimai kitomis ligomis nebuvo registruoti (18 pav.).

**APIBENDRINIMAS**

Apibendrinant atliktą 2016 m. IV ketvirčio Mažeikių rajono savivaldybės bendrojo lavinimo mokyklų moksleivių sergamumo analizę, nustatyta, kad:

* užregistruota 2 311 susirgimų atvejų, t.y. 11 787 dėl ligos praleistos dienos;
* vidutiniškai per vieną mėnesį užregistruoti 578 susirgimų atvejai, t.y. 2 947 per mėnesį dėl ligos praleistos dienos;
* vienam vaikui vidutiniškai teko 0,3 susirgimo atvejo, t.y. 2 dėl ligos praleistos dienos;
* susirgimų atvejų skaičius, tenkantis vienam mokiniui, svyravo nuo 0,1 iki 1,5 atvejo;
* dažniausiai mokiniai sirgo kvėpavimo sistemos ligomis, antroje vietoje - virškinimo sistemos ligos;
* užregistruoti 76 traumų atvejai;
* susirgimų gripu nebuvo registruota.